Fiangonana Ôrtôdôksa Teoahedo Etiôpiana
Ny Fiangonana Ôrtôdôksa Etiôpiana na Fiangonana Ôrtôdôksa Teoahedo Etiôpiana dia fiangonana antekalkedôniana niforona tao Etiôpia, mahaleo tena hatramin' ny taona 1959, izay miombona ao amin' ny Fiangonan' ny kônsily telo. Isan' ny fiangonana kristiana tranainy indrindra maneran-tany izy satria efa niforona tany amin' ny taonjato faha-4.

Atao hoe የኢትዮጵያ ኦርቶዶክስ ተዋሕዶ ቤተ ክርስቲያን / Yäiotyop'ya Ortodoks Täwahedo Bétä Krestiyan izy amin' ny teny amharika.

Manaraka ny fombam-pivavahana gezy io fiangonana io. Ny lehibeny amin' izao fotoana anoratana izao (2019) dia i Mathias, izay voafidy tamin' ny 28 Febroary 2013 sady nandimby an' i Paulos.

Tsy dia nanam-pifandraisana firy amin' ny fiangonana kristiana hafa maneran-tany ny Fiangonana Ôrtôdôksa Etiôpiana teo anelanelan' ny taonjato faha-7 hatramin' ny faha-14, ka nahitana fiainana ara-panahy sy teôlôjia ary fanao litorjika azy manokana, izay iharan' ny Testamenta Taloha. Mônôfizita ny Fiangonana Ôrtôdôksan' i Etiôpia. Isan' ny boky kanônikany ny Bokin' ny Fiakaran' i Isaia sy ny Bokin' ny Jobily ary ny Bokin' i Henôka.

Jereo koa 

 Kanônan' ny Baiboly ôrtôdôksa teoahedo
 Kristianisma ôrtôdôksa
 Fiangonana ôrtôdôksa teoahedo
 Fiangonana Ôrtôdôksa Teoahedo Eritreana
 Kristianisma ao Etiôpia
 Fivavahana ao Etiôpia
 Kristianisma aty Afrika